OpenLLM-France/wikimedia huggingface dataset:
# Garding

«Garding» té aquests significats:
* Garding o gardingi, cortesans propers al rei visigot
* Kirchspiel Garding, municipi del districte de Nordfriesland, dins l'Amt Eiderstedt, a l'estat alemany de Slesvig-Holstein
* Garding, ciutat del districte de Nordfriesland, dins l'Amt Eiderstedt, a l'estat alemany de Slesvig-Holstein
* Garding de Tui, religiós hispano-visigot, originalment arrià, nomenat bisbe de Tui cap a l'any 585 per Leovigild, disputant la diòcesi a Neufila
# Annandale (Nova Jersey)

Annandale és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.276 habitants.

## Demografia

Segons el cens del 2000, Annandale tenia 1.276 habitants, 451 habitatges, i 354 famílies. La densitat de població era de 339,8 habitants/km².
Dels 451 habitatges en un 43,2% hi vivien nens de menys de 18 anys, en un 68,7% hi vivien parelles casades, en un 6,7% dones solteres, i en un 21,5% no eren unitats familiars. En el 16,4% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,23.
Per edats la població es repartia de la següent manera: un 29% tenia menys de 18 anys, un 4,7% entre 18 i 24, un 32,1% entre 25 i 44, un 25,7% de 45 a 60 i un 8,5% 65 anys o més.
L'edat mediana era de 38 anys. Per cada 100 dones de 18 o més anys hi havia 97,4 homes.
La renda mediana per habitatge era de 80.738 $ i la renda mediana per família de 104.009 $. Els homes tenien una renda mediana de 65.814 $ mentre que les dones 37.171 $. La renda per capita de la població era de 30.176 $. Cap de les famílies i l'1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Annandale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Annandale». American Fact Finder. Oficina del Cens dels Estats Units, 12-01-2010.
# Lavallette

Lavallette és una població dels Estats Units a l'estat de Nova Jersey. Segons el cens del 2007 tenia 2.757 habitants.

## Demografia

Segons el cens del 2000, Lavallette tenia 2.665 habitants, 1.208 habitatges, i 741 famílies. La densitat de població era de 1.286,2 habitants/km².
Dels 1.208 habitatges en un 14,1% hi vivien nens de menys de 18 anys, en un 51,2% hi vivien parelles casades, en un 7,1% dones solteres, i en un 38,6% no eren unitats familiars. En el 34,5% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,66.
Per edats la població es repartia de la següent manera: un 13,1% tenia menys de 18 anys, un 5,3% entre 18 i 24, un 18,3% entre 25 i 44, un 27% de 45 a 60 i un 36,4% 65 anys o més.
L'edat mediana era de 56 anys. Per cada 100 dones de 18 o més anys hi havia 81,4 homes.
La renda mediana per habitatge era de 43.846 $ i la renda mediana per família de 57.778 $. Els homes tenien una renda mediana de 44.583 $ mentre que les dones 32.292 $. La renda per capita de la població era de 28.588 $. Aproximadament el 5,9% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lavallette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lavallette». American Fact Finder. Oficina del Cens dels Estats Units, 12-01-2010.
# Garden City (Carolina del Sud)

Garden City és una població dels Estats Units a l'estat de Carolina del Sud. Segons el cens del 2000 tenia 9.357 habitants.

## Demografia

Segons el cens del 2000, Garden City tenia 9.357 habitants, 4.703 habitatges i 2.873 famílies. La densitat de població era de 674 habitants/km².
Dels 4.703 habitatges en un 12,8% hi vivien nens de menys de 18 anys, en un 52,2% hi vivien parelles casades, en un 6,9% dones solteres, i en un 38,9% no eren unitats familiars. En el 31,9% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,4.
Per edats la població es repartia de la següent manera: un 11,2% tenia menys de 18 anys, un 5,6% entre 18 i 24, un 21,5% entre 25 i 44, un 27,6% de 45 a 60 i un 34,2% 65 anys o més.
L'edat mediana era de 54 anys. Per cada 100 dones de 18 o més anys hi havia 89,1 homes.
La renda mediana per habitatge era de 34.967$ i la renda mediana per família de 40.403$. Els homes tenien una renda mediana de 27.683$ mentre que les dones 22.904$. La renda per capita de la població era de 24.062$. Entorn del 2,9% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garden City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Garden City». American Fact Finder. Oficina del Cens dels Estats Units, 12-01-2010.
# Torre de Santa Margarida (Palafrugell)

La torre de Santa Margarida, o torre del mas Espanyol, és una torre de defensa del mas Espanyol, una masia fortificada del municipi de Palafrugell (Baix Empordà) inclosa en l'Inventari del Patrimoni Arquitectònic de Catalunya.

## Descripció

La torre de Santa Margarida està situada a la banda de migdia de Can Borrull, unida al mas Espanyol. Es tracta d'una torre de defensa molt ben conservada, de planta circular amb merlets de forma esglaonada al centre dels quals es conserva una espitllera petita. Al cos de la torre hi ha altres espitlleres, quadrades, emmarcades amb carreus de pedra ben tallats. A la part superior, a la banda nord-est de la torre -per on es comunica amb la masia a través d'un pont-, hi ha un matacà sostingut per mènsules de pedra granítica. L'aparell de la torre és de pedres irregulars, d'un color rogenc característic de la pedrera situada a la vora. Té un diàmetre de 5,5 metres, una alçada de 17,25 metres i un gruix de parets entre 110 i 100 cm. Té quatre plantes i terrat. Una de les plantes no existia originàriament.

## Història

Aquesta torre probablement va ser bastida el segle xvii, en el mateix moment de construcció de la masia que té al costat. Durant aquell període la pirateria, que ja havia estat un problema per a les poblacions costaneres en època medieval, s'incrementà. Les incursions dels pirates turcs i algerians van afavorir la construcció de torres de guaita i de defensa. Al terme de Palafrugell hi ha nombrosos exemplars de torres bastides entre els segles XVI-XVII.

## Referències

* 1 2 NOGUER, Jaume; ALCOBERRO, Agustí. Pirates, corsaris i torres de moros. Quaderns de Palafrugell. Ajuntament de Palafrugell i Diputació de Girona, 1998, p. 114-115.
* 1 2 3 «Torre de Santa Margarida». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 abril 2012].
# Sabadell Federal

Sabadell Federal fou un setmanari de Sabadell, aparegut el 27 de setembre de 1913, dirigit per Joan Puig Pujol. Neix com a setmanari portaveu del Partit Federal de Sabadell, d'ideologia federal nacionalista republicana, tal com s'exposa a l'editorial del primer número de la publicació. El setmanari sorgeix per tal de fer front als blocs de dretes, que en l'època, eren força units a la ciutat de Sabadell.
La redacció i administració de la publicació eren al carrer del Pedregar, 17, però la impremta, en canvi, era la Tipografia Ribera. Més tard, l'imprimeix Joan Sallent i Prat, tot i que els seus darrers números publicats tornen a estampar-se a la impremta de Ribera. El número solt tindrà un preu de 10 cèntims, i la subscripció mensual serà de 50 cèntims.
Des del seu número 18, que data del 24 de gener de 1914, passa a ser el setmanari portaveu del Partit Federal. Això donarà lloc a què tant la redacció com l'administració es traslladin al carrer Jardí número 7 i 9, on el partit hi podrà tenir més control. Cal destacar també, que a partir del seu número 56 es presenta en una mida més gran. La seva aparició conclou el 24 de març de 1917, en aquests tres anys de vida serà el setmanari d'esquerra de referència a la comarca. A l'Arxiu Històric de Sabadell s'hi conserven 185 números que es poden consultar sense traves.
Com a col·laboradors importants al setmanari hi van escriure Lluís Companys quan lluitava com a diputat per Sabadell o bé Joan Salvat-Papasseit, qui durant l'any 1916 va publicar per entregues Glosses d'un socialista.

## Referències

* 1 2 Joan, Givanel i Mas. Bibliografia catalana: premsa. Institut d'Estudis Catalans, 1931, p. 385.

## Bibliografia

* Joan PUIG PUJOL, 86 anys de premsa local: Sabadell, 1853-1938, Sabadell: Riutort, 1972.
* Josep FIGUERES, Lluís Companys: diputat per Sabadell: periodisme, política i conflicte social:1920 -1925, El Prat de Llobregat: Rúbrica, 2004.
* Andreu CASTELLS, Quaranta-dos anys de diaris sabadellencs en català (1897-1938),Sabadell: Museu d'Història de Sabadell. Arrahona, números 2, 3, 7, 8 i 9, 1976-1980.
# Trần Gấm

Trần Gấm és una emprenedora del Vietnam, propietària d'una empresa de biogas.
Preocupada per la contaminació causada per les granges del Vietnam, a partir del 2012 va començar a treballar perquè aquestes empreses incorporessin fonts d'energia respectuoses amb el medi ambient. Va observar que les plantes de biogas permetien convertir femta de vaques i porcs en una font d'energia. Va començar el negoci creant plantes de biogas a Hanoi i posteriorment va fer el mateix a tres províncies pròximes.
El 2023 fou inclosa en la llista de les 100 dones més inspiradores per la BBC.

## Referències

* 1 2 3 «BBC 100 Mujeres 2023: ¿quién está en la lista este año?» (en castellà). BBC, 21-11-2023. [Consulta: 21 gener 2024].
* ↑ Revoir, Paul. «Fury as trans woman included on list of BBC's most influential women» (en anglès). Daily Mail, 22-11-2023. [Consulta: 21 gener 2024].
# El boig rodamón

El boig rodamón (en txec: Potulný šílenec, JW 4/43) és una composició coral per a soprano, tenor, baríton i cor masculí, escrita el 1922 pel compositor txec Leoš Janáček sobre un poema de Rabindranath Tagore. El va inspirar una conferència de Tagore el 1921 a Txecoslovàquia. El boig rodamón és considerada una de les obres corals més importants de Janáček.

## Origen i context

El juny de 1921, Janáček va assistir a una conferència deTagore a Praga. Ell més tard va esmentar la conferència en un article al diari Lidové noviny. Va captar les melodies del discurs de l'escriptor i aparentment va trobar la inspiració en els seus poemes. L'any vinent, de juliol a novembre, va compondre una obra coral basada en un poema de Tagore. El poema va ser traduït al txec amb el títol Potulný šílenec.
El boig rodamón es va estrenar a Rosice, prop de Brno, el 21 de setembre de 1924 en una actuació de la Pěvecké sdružení moravských učitelů (PSMU) (La Societat Coral dels Mestres Moravians) amb la soprano Eliška Janečková i el director Ferdinand Vach. El mateix any, es va poder tornar a sentir amb la presència del mateix compositor al Mozarteum de Praga, formant part d'un concert organitzat pel Conservatori de Praga.
La composició és per a soprano, tenor, baríton i cor. La duració de l'obra és aproximadament cinc minuts. L'autògraf data del 12 de novembre de 1922.
L'especialista Alena Němcová va escriure sobre la composició: "Janáček en aquesta obra examina el destí humà i mira enrere per trobar l'extremadament difícil camí propi, en el qual cada pas era un pas de feroç recerca. En el destí del boig rodamón, qui un altre cop busca una "pedra de toc", hi veiem una imatge certa de la vida Janáček..."
A la làpida de la tomba de Janáček al Cementiri Central de Brno hi ha una còpia de diversos compassos de l'autògraf manuscrit i la inscripció "... amb la seva força que ens ha marxat, i el seu cor en la pols, com un arbre ...", extreta d'aquesta obra.

## Lletra

Per la seva composició, Janáček va utilitzar una història de Tagore del llibre El Jardiner (1913):

## Enregistraments

* Janáček, Leoš: CD de Cors Mascles, (Praga Philharmonic Cor, cond. Josef Veselka). Supraphon, va enregistrar dins 1977, va publicar dins 1995. (SU 3022-2 211)

## Referències

* 1 2 Endler, Jiří. Příběhy brněnských hřbitovů (en czech). Brno: Šimon Ryšavý, 2010, p. 69. ISBN 978-80-7354-078-4.
* 1 2 Němcová, Alena. «Janáček a PSMU» (en czech). Pěvecké sdružení moravských učitelů (The Choral Society of Moravian Teachers). [Consulta: 18 abril 2011].
* 1 2 3 4 5 Simeone, Nigel; Tyrrell, John; Němcová, Alena. Janáček's works: a catalogue of the music and writings of Leoš Janáček. Oxford University Press, 1997, p. 148. ISBN 978-0-19-816446-3.
* ↑ Tagore, Rabindranath. «The Gardener». Gutenberg.org, 1913. [Consulta: 18 abril 2011].

## Vegeu també

* Llista de composicions de Leoš Janáček
# Decaborà

El decaborà o decaborà(14) és un compost químic constituït per àtoms de bor i d'hidrogen, un hidrur de bor o borà amb fórmula química ${\ce {B10H14}}$. És un sòlid blanc cristal·lí inflamable. Se sintetitzà per primera vegada per piròlisi del diborà ${\ce {B2H6}}$. Té la característica olor d'humitat dels borans; i, com els altres, és tòxic per al sistema nerviós central. S'ha utilitzat per a la implantació de bor en semiconductors, com a catalitzador de polimerització i com a additiu de combustible de coets.

## Estructura

A la molècula de decaborà(14) els àtoms de bor formen dues piràmides pentagonals amb una aresta de les bases en comú. Cada àtom de bor està enllaçat a un hidrogen terminal, hi ha dos enllaços ${\ce {B-B}}$ i quatre enllaços de tres centres amb pont d'hidrogen ${\ce {B-H-B}}$.

## Propietats
### Propietats físiques

El decaborà(14) és sòlid a temperatura ambient, el seu punt de fusió és 98,8 °C i el d'ebullició 213 °C. A 25 °C la seva densitat és de 0,94 g/cm³. A 20 °C té una pressió de vapor de 0,15 mmHg. El seu punt d'inflamabilitat és 80 °C. És soluble en benzè, hexà i toluè, i lleugerament soluble en aigua freda. Amb aigua calenta s'hidrolitza.

### Propietats químiques

Amb l'oxigen el decaborà(14) reacciona donant òxid de bor ${\ce {B2O3}}$ i aigua:
${\ce {B10H14 + 11 O2 -> 5 B2O3 + 7 H2O}}$
És molt estable i la seva reacció amb aigua és molt lenta. Amb els hidròxids es comporta com un àcid de Brønsted:
${\ce {B10H14 + OH- <=> B10H13- + H2O}}$
Amb l'amoníac es comporta com un àcid de Lewis:
${\ce {B10H14 + NH3 <=> B10H13- + NH4+}}$

## Aplicacions

El decaborà, com altres borans, foren estudiats durant la dècada de 1950 com a propulsors. A causa del cost i altres factors, aquesta aplicació no aconseguí tenir èxit. Tanmateix, des d'aleshores, el decaborà ha continuat sent d'interès per a la investigació i algunes aplicacions comercials, sovint com a font d'incorporació de bor a o sobre un altre material, com ara dopant d'implantació iònica per a la producció de semiconductors electrònics de tipus p; font de bor monoatòmic per a la deposició química de vapor de pel·lícules primes; ús en la síntesi de nanotubs de nitrur de bor ${\ce {BN}}$; precursor de ceràmica/borurs; material de partida per a la síntesi d'altres cúmuls de bor com ${\ce {B12N2}}$, inclosos els compostos utilitzats en la investigació experimental del tractament del càncer de teràpia de captura de neutrons de bor (BNCT); i com a font de protons o hidrogen per a aplicacions avançades d'emmagatzematge i generació d'energia.

## Referències

* 1 2 3 Gutiérrez Ríos, Enrique. Química inorgánica. 2. ed., revisada. Barcelona: Reverté, 1994. ISBN 84-291-7215-7.
* 1 2 «Decaborane(14)». Boron Specialties, LLC. [Consulta: 8 març 2022].
# Moviment de Chandler

El moviment de Chandler és una petita oscil·lació de l'eix instantani de rotació de la Terra que té un període de catorze mesos i la causa de la qual es desconeix. Se sap que aquest balanceig afegeix 0,7 segons d'arc cada 433 dies a la precessió dels equinoccis. L'efecte va ser observat per primer cop el 1891 per l'astrònom Seth Carlo Chandler.
El radi de l'oscil·lació no és constant. Des que es va descobrir, el valor màxim assolit per aquest radi va ser l'any 1910. Sembla que des d'aleshores es va escurçant suaument i, en principi, hom suposa que, sinó hi ha cap força externa, la tendència hauria de ser que vagi remetent a poc a poc. En gener i febrer de 2006 hom va observar una aturada del moviment de Chandler, és a dir, que l'amplitud d'ona va reduir-se a zero. Tanmateix, després va continuar. Ningú no sap ara com ara de què depèn ni per què es produeix, ni existeix encara cap teoria científica que tracti d'explicar-lo.
Cal tenir en compte aquest moviment als sistemes de navegació per satèl·lit.

## Vegeu també

* Moviments de la Terra

## Referències

* ↑ The Earth's Variable Rotation: Geophysical Causes and Consequences, K. Lambeck. Cambridge University Press, London, 1980. (anglès)
# Fàbrica Dotres, Clavé i Fabra

La Fàbrica Dotres, Clavé i Fabra era un conjunt d'edificis situat als carrers de Sant Pau, 116, Reina Amàlia, 39 i Carretes, 66-76, del que només es conserva la façana als dos primers, catalogada com a bé amb elements d'interès (categoria C).

## Història

Els comerciants Miquel Clavé i Espanya (Barcelona, 1802-1866) i Gaspar Dotres i Gelabert (Castelló de la Plana, 1798-Madrid, 1872) van constituir una societat per a la fabricació de teixits de seda. A tal efecte, el març del 1833, Clavé va adquirir a l'advocat tarragoní Josep Francesc Besora dues parcel·les del seu hort al carrer de Sant Pau, i el mes següent, va demanar permís per a edificar-hi una casa-fàbrica de planta baixa i pis, segons el projecte de l'arquitecte Josep Buxareu. El novembre del mateix any, Clavé va demanar permís per a remuntar-hi un segon pis, segons el projecte del mateix arquitecte.
Entre 1839 i 1840, la societat va adquirir més terrenys al seu veí Joaquim Palau, on van fer construir una «quadra» paral·lela al carrer de les Carretes, i el 1840, Clavé va demanar permís per a construir una casa de planta baixa i quatre pisos al carrer de les Carretes, 78 (antic 3), segons el projecte de Buxareu.

## Referències

* ↑ «Antiga fàbrica Clavé i Fabra». Catàleg de Patrimoni. Ajuntament de Barcelona.
* 1 2 3 4 5 6 Artigues i Vidal i Mas i Palahí, 2019.
* ↑ AHPB, notari Ramon Sanpons, manuals 1.249/13, f. 497v-510v, 23-12-1839 i 1.249/14, f. 11v-13v, 04-01-1840, f. 203v-207, 15-05-1840, i f. 291v-293v, 20-07-1840.

## Vegeu també

* Casa-fàbrica Estruch
* Casa Miquel Clavé

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 464-470. ISBN 9788491562160.
# Ramy

Ramy és una sèrie de televisió de comèdia dramàtica estatunidenca que es va estrenar el 19 d'abril de 2019 a Hulu. El maig de 2019, Hulu va renovar la sèrie per a una segona temporada, que es va estrenar el 29 de maig de 2020. La sèrie és protagonitzada per Ramy Youssef com a personatge principal. El juliol de 2020, Hulu va renovar la sèrie per a una tercera temporada, que es va estrenar el 30 de setembre de 2022. S'ha subtitulat al català per a FilminCAT.
La sèrie ha estat elogiada per la seva representació dels musulmans estatunidencs quan la majoria de representacions de la cultura pop occidental són "normalment com els dolents". El gener de 2020, Youssef va ser guardonat amb el Globus d'Or al millor actor en una sèrie de televisió musical o comèdia pel seu paper a Ramy. A més, Youssef va ser nominat a dos premis Primetime Emmy a la millor direcció d'una sèrie de comèdia i al millor actor destacat en una sèrie còmica, i el 2020 també va rebre el premi Peabody.

## Referències

* ↑ Pedersen, Erik. «'Pen15' & 'Ramy' Renewed For Season 2 On Hulu». Deadline Hollywood, 01-05-2019. [Consulta: 1r maig 2019].
* ↑ Hipes, Patrick. «Hulu Sets Premiere Dates For 'The Great', 'Ramy' And 'Solar Opposites' – TCA». Deadline Hollywood, 17-01-2020. [Consulta: 17 gener 2020].
* ↑ Otterson, Joe. «'Ramy' Renewed for Season 3 at Hulu». Variety, 09-07-2020. [Consulta: 9 juliol 2020].
* ↑ Cordero, Rosy «'Ramy': Hulu Sets Season 3 Premiere Date». , 17-08-2022.
* ↑ «Ramy». Goita què fan, ara!. [Consulta: 8 maig 2024].
* ↑ Deb, Sopan. «'Ramy' Is a Quietly Revolutionary Comedy». The New York Times, 18-04-2019. [Consulta: 7 febrer 2020].
* ↑ Gomez, Patrick. «Exclusive: Ramy Youssef's Peabody Award speech—plus the (thankfully) diverse list of 2020 winners». AV Club, 11-06-2020. [Consulta: 11 juny 2020].
# Hodges (Carolina del Sud)

Hodges és una població dels Estats Units a l'estat de Carolina del Sud. Segons el cens del 2000 tenia 158 habitants.

## Demografia

Segons el cens del 2000, Hodges tenia 158 habitants, 56 habitatges i 42 famílies. La densitat de població era de 78,2 habitants/km².
Dels 56 habitatges en un 30,4% hi vivien nens de menys de 18 anys, en un 62,5% hi vivien parelles casades, en un 12,5% dones solteres, i en un 25% no eren unitats familiars. En el 23,2% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,4.
Per edats la població es repartia de la següent manera: un 25,9% tenia menys de 18 anys, un 7% entre 18 i 24, un 27,2% entre 25 i 44, un 24,1% de 45 a 60 i un 15,8% 65 anys o més.
L'edat mediana era de 39 anys. Per cada 100 dones de 18 o més anys hi havia 105,3 homes.
La renda mediana per habitatge era de 41.563 $ i la renda mediana per família de 46.875 $. Els homes tenien una renda mediana de 32.083 $ mentre que les dones 33.125 $. La renda per capita de la població era de 14.564 $. Entorn del 18,6% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hodges». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Hodges». American Fact Finder. Oficina del Cens dels Estats Units, 12-01-2010.